जिलाध्यक्ष पद के चुनाव के लिए नामांकन कल
सवाई माधोपुर| अखिलभारतीय जांगिड़ ब्राह्मण महासभा जिला शाखा के जिलाध्यक्ष चुनाव के लिए रविवार मध्यांह 12:15 से 2:45 बजे तक खैरदा स्थित श्री विश्वकर्मा आश्रम में नामांकन आवेदन भरे जाएंगे।
जिलाध्यक्ष मूलचंद जांगिड़ ने बताया कि जिलाध्यक्ष चुनावों की अधि घोषणा हो चुकी है। समाज के जिन लोगों को जिलाध्यक्ष पद के लिए नामांकन पत्र भरना है वे निर्धारित समय पर उपस्थित हों। उन्होंने बताया कि महासभा का संरक्षक सदस्य ही जिलाध्यक्ष पद के लिए आवेदन कर सकता है। इसी दिन नामांकन पत्रों की जांच होगी। शाम को 3.45 बजे तक नाम वापसी, 4 बजे अंतिम प्रत्याशियों की घोषणा, 4:15 बजे चुनाव चिन्ह आवंटन होगा। सर्व सम्मति या एकल नामांकन पत्र प्राप्त होने पर जिलाध्यक्ष की घोषणा कर सायं 3 बजे पद की शपथ दिलाई जाएगी। उन्होंने बताया कि सर्व सम्मति नहीं बनने एक से अधिक नामांकन पत्र मिलने पर 3 जनवरी को प्रात: 10 से 4 बजे तक मतदान होगा तथा मतदान समाप्ति के बाद मतों की गिनती होगी। चुनाव अधिकारी ब्रह्मदेव शर्मा, पर्यवेक्षक जगदीश चंद कवलेचा की देखरेख में चुनाव होंगे।
hin_Deva hin_Deva hin_Deva